## Rješenje Agencije za zaštitu tržišnog natjecanja klasa: UP/I 030-02/2006-01/51 od 7. rujna 2006.

### NN 103/2006 (18.9.2006.), Rješenje Agencije za zaštitu tržišnog natjecanja klasa: UP/I 030-02/2006-01/51 od 7. rujna 2006.

# AGENCIJA ZA ZAŠTITU TRŽIŠNOG NATJECANJA

**2332**

Agencija za zaštitu tržišnog natjecanja, temeljem članka 34., članka 55. i
članka 57. točke 5. Zakona o zaštiti tržišnog natjecanja (»Narodne novine«, broj
122/03), u upravnom postupku ocjene sukladnosti s odred­bama Zakona o zaštiti
tržišnoga natjecanja, Okvirnog ugovora o pružanju telekomunikacijskih usluga
T-HT broj FLM5-301-001/2005 (PBZ br. 866/05) sklopljenog između HT – Hrvatskih
telekomunikacija d.d. iz Zagreba, Savska cesta 32 i T-Mobile Hrvatska d.o.o. iz
Zagreba, Ulica grada Vukovara 23, s jedne strane te Privredne banke Zagreb d.d.
iz Zagreba, Račkoga 6, Međimurske banke d.d. iz Čakovca, Valenta Morandinija 37,
PBZ American Expressa d.o.o. iz Zagreba, Lastovska 23, Invest Holdinga d.o.o. iz
Karlovca, Stanka Vraza 39, PBZ Leasinga d.o.o. iz Zagreba, Savska cesta 28, PBZ
Kapitala d.o.o. iz Zagreba, Savska cesta 28, PBZ Investa d.o.o. iz Zagreba,
Savska cesta 28, PBZ Nekretnina d.o.o. iz Zagreba, Ulica grada Vukovara 271, PBZ
stambene štedionice d.d. iz Zagreba, Savska cesta 28 i PBZ Croatia osiguranja
d.d. iz Zagreba, Savska cesta 28, s druge strane od 9. veljače 2005., Poseban
ugovor 4. Okvirnog ugovora o pružanju telekomunikacijskih usluga broj
FLM5-301-001/2005 za pružanje javne govorne usluge u pokretnoj
telekomunikacijskoj mreži sklopljen između T-Mobile Hrvatska d.o.o. iz Zagreba,
Ulica grada Vukovara 23, s jedne strane te Privredne banke Zagreb d.d. iz
Zagreba, Račkoga 6, Međimurske banke d.d. iz Čakovca, Valenta Morandinija 37,
PBZ American Expressa d.o.o. iz Zagreba, Lastovska 23, Invest Holdinga d.o.o. iz
Karlovca, Stanka Vraza 39, PBZ Leasinga d.o.o. iz Zagreba, Savska cesta 28, PBZ
Kapitala d.o.o. iz Zagreba, Savska cesta 28, PBZ Investa d.o.o. iz Zagreba,
Savska cesta 28, PBZ Nekretnina d.o.o. iz Zagreba, Ulica grada Vukovara 271, PBZ
stambene štedionice d.d. iz Zagreba, Savska cesta 28 i PBZ Croatia osiguranja
d.d. iz Zagreba, Savska cesta 28, s druge strane od 1. listopada 2005.,
pokrenutog po zahtjevu poduzet­nika VIPnet d.o.o. iz Zagreba, Vrtni put 1,
temeljem odluke Vijeća za zaštitu tržišnog natjecanja sa 67. sjednice, održane
7. rujna 2006., donosi sljedeće

## RJEŠENJE O PRIVREMENOJ MJERI

1. Nalaže se poduzet­niku HT – Hrvatske telekomunikacije d.d. iz Zagreba, Savska
cesta 32, poduzet­niku T-Mobile Hrvatska d.o.o. iz Zagreba, Ulica grada Vukovara
23 (u Okvirnom ugovoru, zajednički nazvani: T-HT) i poduzetnicima Privredna
banka Zagreb d.d., Zagreb, Račkoga 6, Međimurska banka d.d., Čakovec, Valenta
Morandinija 37, PBZ American Express d.o.o., Zagreb, Lastovska 23, Invest
Holding d.o.o., Karlovac, Stanka Vraza 39, PBZ Leasing d.o.o., Zagreb, Savska
cesta 28, PBZ Kapital d.o.o., Zagreb, Savska cesta 28, PBZ Invest d.o.o.,
Zagreb, Savska cesta 28, PBZ Nekretnine d.o.o., Zagreb, Ulica grada Vukovara
271, PBZ stambena štedionica d.d., Zagreb, Savska cesta 28, PBZ Croatia
osiguranje d.d., Zagreb, Savska cesta 28 (u Okvirnom ugovoru zajednički nazvani:
Korisnik) bez odgode, a najkasnije u roku od osam (8) dana, od dana dostave ovog
rješenja, obustava primjene odredaba Okvirnog ugovora o pružanju
telekomunikacijskih usluga T-HT broj FLM5-301-001/2005 PBZ br. 866/05 od
9.2.2005. i Posebnog ugovora 4. Okvirnog ugovora o pružanju telekomunikacijskih
usluga broj FLM5-301-001/2005 za pružanje javne govorne usluge u pokretnoj
telekomunikacijskoj mreži od 1.10.2005. (dalje: Okvirni ugovor) i to kako
slijedi:
– članka 2. stavka 2.3. Okvirnog ugovora, koji glasi:
»Ako neki drugi davatelj usluga Korisniku ponudi specifične nove usluge
(zamjenske), koje nisu obuhvaćene ovim Okvirnim ugovorom, Korisnik će zatražiti
od T-HT-a ponudu istih ili usporedivih usluga prije no što prihvati ponudu
drugog davatelja usluga. Ako je T-HT u mogućnosti ponuditi zatraženu ili sličnu
uslugu koja odgovara potrebama Korisnika, T-HT će ponuditi istu u roku od 45
dana po zaprimanju zah­tjeva za navedenom uslugom od strane Korisnika te u
daljnjem roku od 45 dana započeti s pružanjem iste. Iznimno, u slučaju tehničke
složenije usluge čiju implementaciju Korisnik zah­tjeva na području cijele Repub­like
Hrvatske, ugovorne strane će se suglasiti po produljenju navedenog roka od 45
dana predviđenog za početak pružanja predmetne usluge, a koji neće biti duži od
narednih 45 dana. Ukoliko implementacija kod Korisnika takve specifične
(zamjenske) usluge T-HT –a dovede do promjene količina pojedinačnih
pretplatničkih ugovora određenih usluga primjenjivat će se odredbe iz priloga 2
ovog Okvirnog Ugovora. U slučaju da T-Ht u roka ovima definiranim odred­bama
ovog članka ne ponudi specifičnu novu uslugu (zamjensku) koju je ponudio drugi
davatelj usluge, Korisnik može prihvatiti ponudu drugog davatelja usluga za nove
specifične usluge (zamjenske)zamjenjuje određene usluge T-HT –a iz članka 2.1.
Okvirnog Ugovora, Korisnik može otkazati daljnje korištenje takvih usluga T-HT-a
u opsegu koji je potreban za uspostavu nove specifične usluge. U tom slučaju
Korisnik je suglasan T-HT– u platiti razliku između pune cijene i cijene sa svim
odobrenim popustima za usluge koje se otkazuju (u prvoj godini 75% razlike, u
drugoj godini 50% razlike, u trećoj godini 25% razlike), a koje su se koristile
do tog trenutka i bile obuhvaćene odred­bama ovog ugovora kao i Posebnih
ugovora.«
– članka 7. stavka 7.3. Posebnog ugovora 4. Okvirnog ugovora, koji glasi:
»Ključni poslovni korisnik se temeljem ovog Posebnog Ugovora obvezuje u
poslovanju s Pružateljem usluge prilikom uočenih potreba za uslugama u pokretnim
mrežama zatražiti ponudu od Pružatelja uslga, sukladno odred­bama Okvirnog
Ugovora.«
2. Nalaže se poduzet­niku HT – Hrvatske telekomunikacije d.d. iz Zagreba, Savska
cesta 32, poduzet­niku T-Mobile Hrvatska d.o.o. iz Zagreba, Ulica grada Vukovara
23 i poduzetnicima Privredna banka Zagreb d.d., Zagreb, Račkoga 6, Međimurska
banka d.d., Čakovec, Valenta Morandinija 37, PBZ American Express d.o.o.,
Zagreb, Lastovska 23, Invest Holding d.o.o., Karlovac, Stanka Vraza 39, PBZ
Leasing d.o.o., Zagreb, Savska cesta 28, PBZ Kapital d.o.o., Zagreb, Savska
cesta 28, PBZ Invest d.o.o., Zagreb, Savska cesta 28, PBZ Nekretnine d.o.o.,
Zagreb, Ulica grada Vukovara 271, PBZ stambena štedionica d.d., Zagreb, Savska
cesta 28, PBZ Croatia osiguranje d.d., Zagreb, Savska cesta 28, da ne sklapaju
nove Okvirne ugovore i anekse ugovora za vrijeme trajanja ove privremene mjere,
a koji su u suprotnosti s nalogom iz točke 1. izreke ovog rješenja.
3. Nalaže se poduzet­niku HT – Hrvatske telekomunikacije d.d. iz Zagreba, Savska
cesta 32 i poduzet­niku T-Mobile Hrvatska d.o.o. iz Zagreba, Ulica grada
Vukovara 23 da ne sklapaju s trećima nove Okvirne ugovore i anekse ugovora za
vrijeme trajanja ove privremene mjere, a koji su u suprotnosti s nalozima iz
točke 1. izreke ovog rješenja.
4. Privremena mjera iz točke 1., točke 2. i točke 3. izreke ovog rješenja
određuje se do dana donošenja konačnog rješenja u ovom postupku.
5. Ovo rješenje bit će objavljeno u »Narodnim novinama«.

```
Obrazloženje
```

Agencija za zaštitu tržišnog natjecanja (dalje: Agencija) zaprimila je 16.
studenoga 2005. zahtjev poduzet­nika VIPnet d.o.o. sa sjedištem u Zagrebu, Vrtni
put 1, (dalje: VIPnet d.o.o.) protiv poduzet­nika HT – Hrvatske telekomunikacije
d.d. sa sjedištem u Zagrebu, Savska cesta 32 (dalje: T-HT d.d.) i poduzet­nika
T-Mobile Hrvatska d.o.o. sa sjedištem u Zagrebu, Ulica grada Vukovara 23 (dalje:
T-Mobile d.o.o.).
U zahtjevu poduzet­nika VIPnet d.o.o., u bitnome se navodi da poduzetnici T-HT
d.d. i T-Mobile d.o.o. zlouporabljuju vladajući položaj i to T-HT d.d. na
tržištu javne govorne usluge u nepokretnim mrežama i na tržištu iznajmljivanja
vodova na području Repub­like Hrvatske, a T-Mobile d.o.o. na tržištu javne
govorne usluge u pokretnim mrežama na području Repub­like Hrvatske, na način da
sklapaju Okvirne ugovore kojima se, na štetu potrošača, ograničava tržište i to
uvjetovanjem sklapanja ugovora prihvaćanjem od drugih ugovornih stranaka
dodatnih obveza, koje po svojoj prirodi ili običajima u trgovini nisu u svezi s
predmetom tih ugovora, što predstavlja zabranjene sporazume u smislu članka 9.
stavka 1. točke 5. Zakona o zaštiti tržišnog natjecanja (»Narodne novine«, broj
122/03; dalje: ZZTN).
U smislu odredbe članka 37. točke 8. i 9. ZZTN, Agencija je prije pokretanja
postupka zatražila od poduzet­nika T-HT d.d. i T-Mobile d.o.o. pisano očitovanje
s dokumentacijom na navode iz zah­tjeva poduzet­nika VIPnet d.o.o., koji su isti
dostavili Agenciji dana 25. prosinca 2005. i 27. prosinca 2005.
Temeljem podataka kojima je Agencija raspolagala iz dostavljene dokumentacije,
Agencija je 2. ožujka 2006., u smislu članka 46. ZZTN, donijela zaključak o
pokretanju postupka ocjene sukladnosti s odred­bama ZZTN, Okvirnih ugovora s
dodacima i prilozima, sklop­ljenih između poduzet­nika T-HT d.d. i T-Mobile
d.o.o. s ključ­nim poslovnim korisnicima, koji se u Agenciji vodi pod klasom: UP/I
030-02/2005-01/50.
Agencija nije postupala u dijelu zah­tjeva poduzet­nika VIPnet d.o.o., a koji se
odnosi na zlouporabu vladajućeg položaja, budući da temeljem članka 5. stavka 1.
točke 7. Zakona o telekomunikacijama (»Narodne novine«, broj: 122/03, 158/03,
177/03, 60/04 i 70/05), Hrvatska agencija za telekomunikacije obavlja
regulatorne poslove s ciljem onemogućavanja zlouporabe nadmoćnog položaja na
telekomunikacijskom tržištu.
Agencija je predmetni zaključak u smislu članka 47. ZZTN dostavila na očitovanje
strankama u postupku. Rečenom odredbom ZZTN, propisano je da će Agencija u
postupku u kojem sudjeluju stranke sa suprotnim interesima dostaviti po jedan
primjerak zaključka o pokretanju postupka strankama, a na koji je stranka protiv
koje je postupak pokrenut dužna dostaviti odgovor i traženu dokumentaciju.
Traženo očitovanje i preslike Okvirnih ugovora s pripadajućim dodacima i
prilozima poduzetnici T-HT d.d. i T-Mobile d.o.o. dostavili su Agenciji dana 28.
travnja 2006., kojima se u bitnome navodi kako predmetni Okvirni ugovor s
dodacima i prilozima nije zabranjen sporazum u smislu odredaba ZZTN.
Uvidom u dvadeset četiri (24) dostavljena Okvirna ugovora s dodacima i
prilozima, Agencija je utvrdila da su iste, poduzetnici T-HT d.d. i T-Mobile
d.o.o. sklapali s različitim poduzetnicima – ključ­nim poslovnim korisnicima te
da nije riječ o tipskim ugovorima.
Stoga je Agencija, iz predmeta pod klasom: UP/I 030-02/2005-01/50, izdvojila
predmetne Okvirne ugovore, koje vodi u zasebnim upravnim postupcima ocjene
sporazuma.
Upravni postupak ocjene sukladnosti Okvirnog ugovora s odred­bama ZZTN,
sklopljen između poduzet­nika T-HT d.d. i T-Mobile d.o.o. s poduzetnikom PBZ
d.d. i povezanim društvima vodi se u Agenciji pod klasom UP/I 030-02/2006-01/51.
Uvidom u dostavljeni Okvirni ugovor koji su poduzetnici T-HT d.d. i T-Mobile
d.o.o. sklopili s poduzetnikom PBZ d.d. i povezanim društvima Agencija je kao
sporne, u smislu članka 9. stavka 1. točke 5. ZZTN, utvrdila odredbe članka 2.
stavka 2.3., Okvirnog ugovora te članka 7. stavka 7.3. Posebnog ugovora 4.
Okvirnog ugovora.
Naime, Agencija je utvrdila da se spornim odred­bama Okvirnog ugovora određuje:
a. da ako neki drugi davatelj usluga Korisniku ponudi specifične nove usluge
(zamjenske), koje nisu obuhvaćene ovim Okvirnim ugovorom, Korisnik će zatražiti
od T-HT-a ponudu istih ili usporedivih usluga prije no što prihvati ponudu
drugog davatelja usluga. Ako je T-HT u mogućnosti ponuditi zatraženu ili sličnu
uslugu koja odgovara potrebama Korisnika, T-HT će ponuditi istu u roku od 45
dana po zaprimanju zah­tjeva za navedenom uslugom od strane Korisnika te u
daljnjem roku od 45 dana započeti s pružanjem iste. Iznimno, u slučaju tehničke
složenije usluge čiju implementaciju Korisnik zah­tjeva na području cijele Repub­like
Hrvatske, ugovorne strane će se suglasiti po produljenju navedenog roka od 45
dana predviđenog za početak pružanja predmetne usluge, a koji neće biti duži od
narednih 45 dana. Ukoliko implementacija kod Korisnika takve specifične
(zamjenske) usluge T-HT –a dovede do promjene količina pojedinačnih
pretplatničkih ugovora određenih usluga primjenjivat će se odredbe iz priloga 2
ovog Okvirnog Ugovora. U slučaju da T-Ht u roka ovima definiranim odred­bama
ovog članka ne ponudi specifičnu novu uslugu (zamjensku) koju je ponudio drugi
davatelj usluge, Korisnik može prihvatiti ponudu drugog davatelja usluga za nove
specifične usluge (zamjenske)zamjenjuje određene usluge T-HT –a iz članka 2.1.
Okvirnog Ugovora, Korisnik može otkazati daljnje korištenje takvih usluga T-HT-a
u opsegu koji je potreban za uspostavu nove specifične usluge. U tom slučaju
Korisnik je suglasan T-HT– u platiti razliku između pune cijene i cijene sa svim
odobrenim popustima za usluge koje se otkazuju (u prvoj godini 75% razlike, u
drugoj godini 50% razlike, u trećoj godini 25% razlike), a koje su se koristile
do tog trenutka i bile obuhvaćene odred­bama ovog ugovora kao i Posebnih
ugovora.
b. da se Ključni poslovni korisnik temeljem Posebnog Ugovora obvezuje u
poslovanju s Pružateljem usluge prilikom uočenih potreba za uslugama u pokretnim
mrežama zatražiti ponudu od Pružatelja uslga, sukladno odred­bama Okvirnog
Ugovora.
Agencija je pored odredbi ZZTN podredno, na odgovarajući način, u konkretnom
slučaju primjenjivala u smislu članka 35. stavka 3. ZZTN, kriterije i standarde
poredbenog prava Europske zajednice odnosno Obavijest Komisije – Smjernice za
vertikalna ograničenja broj 032000Y1013(01), Službeni list C 291, 13/10/2000
str. 0001 – 0044, 2000/C 291/01.
Ugovorne odredbe, opisane pod točkama a. i b. upućuju na primjenu tzv. »engleske
klauzule«.
Riječ je o odredbi koja obvezuje kupca (poduzet­nika PBZ d.d. i povezana
društva) da izvijesti o bilo kojoj ponudi koju pod povoljnijim uvjetima nude
drugi dobavljači (konkurenti poduzet­nika T-HT d.d. i poduzet­nika T-Mobile
d.o.o.) i kojom mu se dopušta (poduzet­niku PBZ d.d. i povezana društva) da
prihvati tu ponudu samo ako mu dobavljač (poduzetnik T-HT d.d. i poduzetnik T-Mobile
d.o.o.) odbije pružati usluge pod tim povoljnijim uvjetima.
Razumno je za očekivati da takva odredba ima isti učinak kao i obveza
nenatjecanja, osobito kada kupac (poduzetnik PBZ d.d. i povezana društva) mora
svom dobavljaču (poduzetnik T-HT d.d. i poduzetnik T-Mobile d.o.o.) otkriti
podatke o alternativnom izvoru nabave.
Engleska klauzula također može djelovati kao odredba o nametanju određene
količine usluge kupcu od strane dobavljača. Nametanje određene količine robe
kupcu ima slične, ali slabije učinke isključenja s tržišta od obveze
nenatjecanja. Poduzetnicima u vladajućem položaju izričito se zabranjuje
primjena engleske klauzule.
Je li u konkretnom slučaju riječ o zabranjenom sporazumu u cijelosti ili
djelomično, u smislu članka 9. stavka 1. točke 5. ZZTN odnosno, može li se u
konkretnom slučaju primijeniti članak 10. ZZTN o izuzeću sporazuma, Agencija će
nesporno moći utvrditi tek na temelju provedene detaljne ekonomske analize
mjerodavnih tržišta na kojima predmetni sporazumi imaju učinke.
Na temelju ovlasti iz članka 55. stavka 1. ZZTN, Agencija može donijeti rješenje
o privremenoj mjeri kada smatra da pojedine radnje sprječavanja, ograničavanja
ili narušavanja tržišnog natjecanja, u smislu odredaba ZZTN, prijete nastankom
izravnoga značajnoga štetnog učinka za poduzetnike, odnosno pojedina područja
gospodarstva ili interese potrošača.
Uzimajući u obzir sve pravne i činjenične okolnosti koje su Agenciji poznate,
Agencija je kao ograničavajuće ocijenila gore navedene odredbe Okvirnog ugovora
budući da se istima uvjetuje sklapanje ugovora prihvaćanjem od drugih ugovornih
stranaka dodatnih obveza, koje po svojoj prirodi ili običajima u trgovini nisu u
svezi predmeta tih ugovora, što predstavlja zabranjene sporazume u smislu članka
9. stavka 1. točke 5. ZZTN.
U konkretnom slučaju, može se razumno pretpostaviti kako gore navedene odredbe
Okvirnog ugovora imaju za cilj sprječavanje, ograničavanje odnosno narušavanje
tržišnog natjecanja na mjerodav­nim tržištima pa je nepotrebno dokazivati i
njihove stvarne učinke na tržištu.
Agencija smatra da daljnja primjena gore navedenih odredaba Okvirnog ugovora,
istovremeno prijeti nastanku izravnog, značajnog štetnog učinka za konkurente
poduzet­nika T-HT d.d. i T-Mobile d.o.o., koji su znatno nepovoljnijem položaju
na tržištu od poduzet­nika T-HT d.d. i T-Mobile d.o.o., te za krajnje korisnike
telekomunikacijskih usluga na mjerodav­nim tržištima, koje se upućuje i vezuje
samo za poduzetnike T-HT d.d. i T- Mobile d.o.o.
Stoga, Vijeće za zaštitu tržišnog natjecanja je na 67. sjednici, održanoj 7.
rujna 2006. temeljem članka 34., 55. i 57. točka 5. ZZTN, donijelo odluku o
izricanju privremene mjere poduzetnicima T-HT d.d., T-Mobile d.o.o. i
poduzetnicima Privredna banka Zagreb d.d., Zagreb, Račkoga 6, Međimurska banka
d.d., Čakovec, Valenta Morandinija 37, PBZ American Express d.o.o., Zagreb,
Lastovska 23, Invest Holding d.o.o., Karlovac, Stanka Vraza 39, PBZ Leasing
d.o.o., Zagreb, Savska cesta 28, PBZ Kapital d.o.o., Zagreb, Savska cesta 28,
PBZ Invest d.o.o., Zagreb, Savska cesta 28, PBZ Nekretnine d.o.o., Zagreb, Ulica
grada Vukovara 271, PBZ stambena štedionica d.d., Zagreb, Savska cesta 28, PBZ
Croatia osiguranje d.d., Zagreb, Savska cesta 28.
Odredbom članka 59. stavka 1. ZZTN, a u smislu članka 57. stavka 5. ZZTN,
rješenje Agencije, objavljuje se u »Narodnim novinama«.
Ukoliko poduzetnici T-HT d.d., T-Mobile d.o.o. i poduzetnicima Privredna banka
Zagreb d.d., Zagreb, Račkoga 6, Međimurska banka d.d., Čakovec, Valenta
Morandinija 37, PBZ American Express d.o.o., Zagreb, Lastovska 23, Invest
Holding d.o.o., Karlovac, Stanka Vraza 39, PBZ Leasing d.o.o., Zagreb, Savska
cesta 28, PBZ Kapital d.o.o., Zagreb, Savska cesta 28, PBZ Invest d.o.o.,
Zagreb, Savska cesta 28, PBZ Nekretnine d.o.o., Zagreb, Ulica grada Vukovara
271, PBZ stambena štedionica d.d., Zagreb, Savska cesta 28, PBZ Croatia
osiguranje d.d., Zagreb, Savska cesta 28., ne postupe u skladu s ovim rješenjem,
Agencija će, sukladno članku 60. ZZTN, podnijeti nadležnom prekršajnom sudu
zahtjev za pokretanje prekršajnog postupka protiv poduzet­nika T-HT d.d., T-Mobile
d.o.o. i poduzet­nika Privredna banka Zagreb d.d., Zagreb, Račkoga 6, Međimurska
banka d.d., Čakovec, Valenta Morandinija 37, PBZ American Express d.o.o.,
Zagreb, Lastovska 23, Invest Holding d.o.o., Karlovac, Stanka Vraza 39, PBZ
Leasing d.o.o., Zagreb, Savska cesta 28, PBZ Kapital d.o.o., Zagreb, Savska
cesta 28, PBZ Invest d.o.o., Zagreb, Savska cesta 28, PBZ Nekretnine d.o.o.,
Zagreb, Ulica grada Vukovara 271, PBZ stambena štedionica d.d., Zagreb, Savska
cesta 28, PBZ Croatia osiguranje d.d., Zagreb, Savska cesta 28, te odgovornih
osoba u istima, a u svezi članka 61. stavka 1. točka 4. i stavka 2. ZZTN.

UPUTA O PRAVNOM LIJEKU

Protiv ovog rješenja nije dopuštena žalba, ali nezadovoljna stranka može
pokrenuti upravni spor kod Upravnog suda Repub­like Hrvatske, u roku od trideset
(30) dana od dana dostave ovog rješenja.

Klasa: UP/I 030-02/2006-01/51
Urbroj: 580-05-06-26-1
Zagreb, 7. rujna 2006.

Predsjednica Vijeća za
zaštitu tržišnog natjecanja
**Olgica Spevec**, v. r.

Rješenje, NN 103/2006-2332
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)